CELEX: 32022R0225
Language: lv
Date: 2022-02-17 00:00:00
Title: Padomes Regula (ES) 2022/225 (2022. gada 17. februāris), ar ko groza Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē

18.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 38/1
               
            
         PADOMES REGULA (ES) 2022/225
         (2022. gada 17. februāris),
         ar ko groza Regulu (EK) Nr. 314/2004 par ierobežojošiem pasākumiem saistībā ar situāciju Zimbabvē
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 215. pantu,
         ņemot vērā Padomes Lēmumu (KĀDP) 2022/227 (2022. gada 17. februāris), ar ko groza Lēmumu 2011/101/KĀDP par ierobežojošiem pasākumiem saistībā ar situāciju Zimbabvē (1),
         ņemot vērā Savienības Augstā pārstāvja ārlietās un drošības politikas jautājumos un Eiropas Komisijas kopēju priekšlikumu,
         tā kā:
         
                     (1)
                  
                  
                     Ar Padomes Regulu (EK) Nr. 314/2004 (2) tiek īstenoti vairāki pasākumi, kas ir paredzēti Padomes Lēmumā 2011/101/KĀDP (3), tostarp sarakstā iekļautu personu un vienību līdzekļu un saimniecisko resursu iesaldēšana saistībā ar situāciju Zimbabvē.
                  
               
                     (2)
                  
                  
                     Padome 2022. gada 17. februārī pieņēma Lēmumu (KĀDP) 2022/227, ar ko groza Lēmuma 2011/101/KĀDP 10. pantu, trīs personas svītro no Lēmuma 2011/101/KĀDP I pielikumā iekļautā to personu un vienību saraksta, kurām piemēro ierobežojošus pasākumus un svītro Lēmuma 2011/101/KĀDP II pielikumu, kurā ietverts to personu saraksts, attiecībā uz kurām ierobežojošie pasākumi ir apturēti.
                  
               
                     (3)
                  
                  
                     Ar Komisijas Īstenošanas regulu (ES) 2022/226 (4)2022. gada 17. februārī tika attiecīgi grozīts Regulas (EK) Nr. 314/2004 III pielikums.
                  
               
                     (4)
                  
                  
                     Tāpēc, lai īstenotu Lēmumu (KĀDP) 2022/227, ir nepieciešamas Savienības līmeņa reglamentējošas darbības, jo īpaši nolūkā nodrošināt, ka uzņēmēji visās dalībvalstīs to piemēro vienādi.
                  
               
                     (5)
                  
                  
                     Tāpēc būtu attiecīgi jāgroza Regula (EK) Nr. 314/2004,
                  
               IR PIEŅĒMUSI ŠO REGULU.
         
            1. pants
            Regulu (EK) Nr. 314/2004 groza šādi:
            
                        1)
                     
                     
                        regulas 6. panta 4. punktu svītro;
                     
                  
                        2)
                     
                     
                        IV pielikumu svītro.
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 17. februārī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Skatīt šā Oficiālā Vēstneša 5. lpp.
         
            (2)  Padomes Regula (EK) Nr. 314/2004 (2004. gada 19. februāris) par ierobežojošiem pasākumiem saistībā ar situāciju Zimbabvē (OV L 55, 24.2.2004., 1. lpp.).
         
            (3)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem saistībā ar situāciju Zimbabvē (OV L 42, 16.2.2011., 6. lpp.).
         
            (4)  Skatīt šā Oficiālā Vēstneša 3. lpp.